b"\n_START_ARTICLE_\nJos\xc3\xa9 Antonio Jubera Mart\xc3\xadnez\n_START_SECTION_\nTraject\xc3\xb2ria esportiva\n_START_PARAGRAPH_\nFormat al planter del CD Logro\xc3\xb1\xc3\xa9s, la mala marxa del seu equip la temporada 94/95 va fer que el pujaren del filial. Eixe any va jugar 28 partits en Primera, i tot i que el seu equip va ser el cuer, Jubera va ser una de les notes positives del conjunt rioj\xc3\xa0. A partir d'eixe moment, el defensa esdev\xc3\xa9 titular al conjunt logronyesista, tant en Primera com a Segona Divisi\xc3\xb3._NEWLINE_Despr\xc3\xa9s de jugar la 99/00 al Granada CF de Segona B, a l'any seg\xc3\xbcent retorna a la categoria d'argent, a les files de la SD Compostela, amb qui jugaria 38 partits. Els gallecs perden la categoria i el rioj\xc3\xa0 marxa al Gimn\xc3\xa0stic de Tarragona, on es repeteix la hist\xc3\xb2ria: \xc3\xa9s titular i el seu club baixa a Segona B._NEWLINE_L'estiu del 2002 fitxa pel Terrassa FC. Compleix una bona primera temporada, per\xc3\xb2 una greu lesi\xc3\xb3 al genoll esquerre obliga a retirar-se el 2004._NEWLINE_En total, To\xc3\xb1o Jubera ha sumat m\xc3\xa9s de 250 partits de lliga entre Primera i Segona Divisi\xc3\xb3, 150 d'ells amb el CD Logro\xc3\xb1\xc3\xa9s."